OKRESNÁ PROKURATÚRA SENICA 
Janka Kráľa 735, 905 45 Senica	

Číslo: Pv 751/14/2205	Senica 14.03.2016 
EEČ: 2-19-11-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Senica
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
povolanie: robotník
väzba: nie 
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Senica zo dňa 30.1.2015 spisová značka Pv 751/14/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Dňa 09.09.2014 v čase o 15:35 h v meste Šaštín-Stráže po miestnej komunikácii ul. XXXXX v areáli firmy XXXXX viedol osobné motorové vozidlo zn. XXXXX, pričom sa dostatočne nevenoval vedeniu vozidla a situácii v cestnej premávke a pri cúvaní s vozidlom zadnou časťou vozidla narazil do chodkyne XXXXX, nar. XXXXX, bytom XXXXX, XXXXX, ktorá po náraze spadla na zem, a tým vodič XXXXX porušil ustanovenie § 4 ods. 1, písm. c/, § 22 ods. 2) zák. NR SR č. 8/2009 Z.z. o cestnej premávke v znení neskorších predpisov, teda dôležitú povinnosť uloženú mu podľa zákona. Pri dopravnej nehode chodkyňa XXXXX utrpela nasledovné zranenia: pomliaždenie mäkkých tkanív ľavej strany hrudníka, zlomeninu VIII. rebra vľavo v oblasti tzv. prednej pazušnej čiary, bez posunu kostných úlomkov s dobou liečenia a práceneschopnosti 3 až 4 týždne podľa znaleckého posudku z odboru zdravotníctva XXXXX. 

Uznesením prokurátora Okresnej prokuratúry Senica zo dňa 30.1.2015, spisová značka Pv 751/14/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
          Uznesením prokurátora Okresnej prokuratúry Senica sp. zn. Pv 751/14/2205-9 zo dňa 30.01.2015 bolo voči obvinenému XXXXX podľa § 216 odsek 1 Trestného poriadku podmienečne zastavené trestné stíhanie pre prečin ublíženia na zdraví podľa § 158 Trestného zákona, pričom prečin bol spáchaný na tom skutkom základe, že dňa 09.09.2014 v čase o 15:35 h v meste Šaštín-Stráže po miestnej komunikácii ul. XXXXX v areáli firmy XXXXX viedol osobné motorové vozidlo zn. XXXXX, pričom sa dostatočne nevenoval vedeniu vozidla a situácii v cestnej premávke a pri cúvaní s vozidlom zadnou časťou vozidla narazil do chodkyne XXXXX, nar. XXXXX, bytom XXXXX XXXXX, ktorá po náraze spadla na zem, a tým vodič XXXXX porušil ustanovenie § 4 ods. 1, písm. c/, § 22 ods. 2) zák. NR SR č. 8/2009 Z.z. o cestnej premávke v znení neskorších predpisov, teda dôležitú povinnosť uloženú mu podľa zákona. Pri dopravnej nehode chodkyňa XXXXX utrpela nasledovné zranenia: pomliaždenie mäkkých tkanív ľavej strany hrudníka, zlomeninu VIII. rebra vľavo v oblasti tzv. prednej pazušnej čiary, bez posunu kostných úlomkov s dobou liečenia a práceneschopnosti 3 až 4 týždne podľa znaleckého posudku z odboru zdravotníctva XXXXX. Uvedeným uznesením bola obvinenému XXXXX určená skúšobná doba v trvaní 1 /jeden/ rok, ktorá začala plynúť právoplatnosťou uznesenia o podmienečnom zastavení trestného stíhania, t. j. od 07.02.2015.

          Po uplynutí skúšobnej doby som z jednotlivých vyžiadaných správ zistil, že obvinený XXXXX sa v skúšobnej dobe podmienečného zastavenia trestného stíhania nedopustil žiadneho trestného činu a ani priestupku. V odpise z registra trestov nemá okrem predmetného záznamu o podmienečnom zastavení trestného stíhania žiadny iný záznam. Zo správy od Obvodného oddelenia PZ Brodské vyplýva, že obvinený v dobe od 07.02.2015 nespáchal trestný čin a ani priestupok. Zo správy od mesta XXXXX bolo zistené, že obvinený nebol riešený mestským úradom pre sťažnosť.

S poukazom na tieto okolnosti je možné konštatovať, že obvinený 
XXXXX v skúšobnej dobe viedol riadny život a vyhovel uloženým podmienkam, a preto bolo potrebné rozhodnúť tak, ako je uvedené vo výrokovej časti tohto uznesenia. 

Podľa § 217 odsek 4 Trestného poriadku právoplatnosťou tohto rozhodnutia o osvedčení nastávajú účinky zastavenia trestného stíhania.  
Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom tunajšej prokuratúry ku Krajskej prokuratúre v Trnave. Sťažnosť má odkladný účinok.) 

Mgr. Stanislav Korman
prokurátor